На основу члана 21. став 5. Закона о запошљавању и осигурању за случај незапослености („Службени гласник РС”, бр. 36/09, 88/10, 38/15, 113/17 – др. закон, 113/17 и 49/21),

министар за рад, запошљавање, борачка и социјална питања доноси

ПРАВИЛНИК

о просторним и техничким условима за рад агенције за запошљавање, условима стручне оспособљености запослених, програму, садржини и начину полагања испита за рад у запошљавању

(„Службени гласник РС”, број 47/25)

Предмет правилника

Члан 1.

Овим правилником утврђују се просторни и технички услови за рад агенције за запошљавање (у даљем тексту: агенција), услови у погледу стручне оспособљености запослених, као и  програм, садржина, начин и висина трошкова полагања испита за рад у запошљавању.

Услови за издавање дозволе за рад агенцији за запошљавање

Члан 2.

Утврђивање испуњености прописаних услова за рад агенције врши се, у складу са законом, пре издавања дозволе за рад, односно пре почетка обављања послова запошљавања, у случају продужења дозволе за рад, промене седишта, отварања пословне јединице или у другим случајевима када се послови запошљавања обављају у радном простору у којима нису утврђени просторни и технички услови за рад.

Поступак утврђивања испуњености услова за рад агенције отпочиње подношењем Захтева за утврђивање испуњености услова за обављање послова запошљавања, чији су изглед и садржина утврђени на Обрасцу 1, који је одштампан уз овај правилник и који чини његов саставни део.

Просторни и технички услови за рад агенције за запошљавање

Члан 3.

Агенција, у погледу просторне и техничке опремљености, у обавези је да испуњава следеће услове, и то:

1) да користи радни простор који се састоји од пријемне просторије за странке и једне просторије од најмање 12 m² површине;

2) да има санитарне просторије, односно могућност коришћења санитарних просторија;

3) да радни простор у коме се обављају послови запошљавања није истовремено и просторија за становање;

4) да радни простор у коме се обављају послови запошљавања нису подрумске просторије;

5) да у радном простору постоји канцеларијска опрема;

6) да је радни простор технички опремљен савременим средствима комуникације, укључујући фиксни односно мобилни телефон и приступ интернету.

Члан 4.

Уз захтев из члана 2. овог правилника прилаже се, односно прибавља – у складу са законом:

1) правни основ за коришћење радног простора;

2) плански приказ радног простора, са наведеном врстом непокретности, месту и адреси где се непокретност налази, површини и спратности објекта;

3) списак канцеларијске опреме;

4) доказ о испуњености услова у погледу стручне оспособљености запослених, у складу са чланом 8. овог правилника;

5) уверење да лице није осуђивано – за оснивача и сва лица која ће обављати послове запошљавања;

6) доказ о плаћеној републичкој административној такси на захтев.

Доказ о плаћеној републичкој административној такси за издавање дозволе за рад, отварање пословне јединице, продужење дозволе, промену седишта и у другим случајевима када се утврђује испуњеност услова за рад прописаних законом, прилаже се пре уручења решења, у складу са законом.

Члан 5.

Поступак утврђивања испуњености просторних и техничких услова за рад агенције обухвата проверу података из захтева и преглед радног простора и канцеларијске опреме.

Прегледом радног простора и канцеларијске опреме утврђује се усаглашеност стварног стања са  достављеним подацима из захтева и приложених доказа.

Члан 6.

Испуњеност прописаних просторних и техничких услова за рад агенције утврђује министарство надлежно за послове запошљавања (у даљем тексту: министарство) – у року од 30 дана од дана пријема уредног захтева.

Провера осталих услова, у складу са законом, обухвата проверу података и околности које су од значаја у поступку решавања по поднетом захтеву, која се врши у непосредној сарадњи са инспекцијским и другим надлежним органима.

Услови стручне оспособљености запослених који обављају послове запошљавања у агенцији

Члан 7.

Послове запошљавања у агенцији обављају стручно оспособљени запослени који имају:

1) најмање четврти ниво квалификације;

2) положен испит за рад у запошљавању.

Агенција мора имати запослено најмање једно лице са високим образовањем које обавља послове запошљавања и које је пријављено на обавезно социјално осигурање у Централном регистру обавезног социјалног осигурања.

Под запосленим лицем из става 2. овог члана, подразумева се лице које је у радном односу са пуним радним временом у складу са прописима у области рада и које има стечено високо образовање на основним академским студијама у обиму од најмање 240 ЕСПБ бодова, односно у трајању од најмање четири године или специјалистичким струковним студијама, по пропису који уређује високо образовање од 10. септембра 2005. године, као и лице са стеченим високим образовањем на основним студијама на факултету у трајању од четири до шест година, по пропису који је уређивао високо образовање до 10. септембра 2005. године.

Члан 8.

Послове обавештавања о могућностима и условима запошљавања, посредовања у запошљавању у земљи и иностранству, професионалне оријентације и саветовања о планирању каријере и спровођења појединих мера активне политике запошљавања обавља лице са високим образовањем и положеним испитом за рад у запошљавању.

Послове из става 1. овог члана, изузев послова професионалне оријентације и саветовања о планирању каријере, може да обавља и лице које има најмање четврти ниво квалификације и положен испит за рад у запошљавању, уколико послове запошљавања у агенцији обавља бар једно лице са високим образовањем и положеним испитом за рад у запошљавању.

Послови професионалне оријентације и саветовање о планирању каријере обављају се у складу са прописаним стандардима услуга каријерног вођења и саветовања.

Обавеза обавештавања о променама

Члан 9.

Агенција је дужна да обавести министарство о свим променама које су од утицаја на испуњеност услова за обављање послова запошљавања, односно на просторне и техничке услове и услове у погледу стручне оспособљености запослених, у року од пет дана од дана настале промене.

Програм, садржина, начин и висина трошкова полагања испита за рад у запошљавању

Члан 10.

Испит за рад у запошљавању (у даљем тексту: испит) полаже се у министарству, на основу Пријаве за полагање испита за рад у запошљавању (у даљем тексту: пријава), чији је изглед и садржина утврђена на Обрасцу 2, који је одштампан уз овај правилник и који чини његов саставни део.

Пријаву подноси послодавац, односно Национална служба за запошљавање или агенција,  а може је поднети и лице које жели да се оспособи за обављање послова запошљавања.

Лице које је пријављено за полагање испита јесте кандидат за полагање испита (у даљем тексту: кандидат).

Уз пријаву се прилаже:

1) диплома, односно уверење о стеченој квалификацији (оверен препис или оверена фотокопија);

2) фотокопија личне карте кандидата или очитана лична карта;

3) доказ о уплати трошкова полагања испита за рад у запошљавању.

Члан 11.

Трошкове полагања, као и трошкове поновног полагања испита сноси подносилац пријаве.

Висина трошкова полагања и поновног полагања испита, као и поновног полагања посебног дела испита утврђена је законом којим се уређују републичке административне таксе.

Део средстава остварених на име трошкова полагања испита користи се за финансирање рада Комисије за полагање испита за рад у запошљавању, у складу са законом.

Члан 12.

Испит се полаже по Програму за полагање испита за рад у запошљавању (у даљем тексту: Програм), који је, као Прилог одштампан уз овај правилник и који чини његов саставни део.

Програм се састоји од општег и посебног дела који се полажу усмено. Кандидату се постављају три питања на општем и два питања на посебном делу испита.

Прописи који чине садржину Програма постављају се на интернет страници министарства.

Члан 13.

Општи део Програма садржи:

1) прописе из области запошљавања и осигурања за случај незапослености;

2) прописе из области запошљавања странаца;

3) прописе из области запошљавања и професионалне рехабилитације особа са инвалидитетом;

4) права, обавезе и одговорности послодаваца и запослених према прописима у области рада.

Општи део Програма обезбеђује да се стручно и одговорно обављају послови запошљавања од стране свих носилаца послова запошљавања, те да се лице које обавља ове послове оспособи за примену прописа у области запошљавања и рада.

Члан 14.

Посебни део Програма садржи основна стратешка и планска документа у Републици Србији која се односе на политику запошљавања.

Посебни део Програма обезбеђује да се лице које обавља послове запошљавања оспособи за познавање стратешких и планских докумената у области запошљавања од значаја за реализацију мера активне политике запошљавања.

Члан 15.

Испит се полаже пред Комисијом за полагање испита за рад у запошљавању (у даљем тексту: Комисија), коју решењем образује министар надлежан за послове запошљавања.

Комисија има председника, четири члана, два заменика члана, секретара и заменика секретара.

Решењем о образовању Комисије утврђује се њен састав и одређују председник, чланови, заменици чланова, секретар и заменик секретара који обављају административне послове.

Члан 16.

Сви чланови Комисије, осим лица које обавља административне послове, јесу испитивачи.

Председник руководи радом Комисије.

У случају одсутности председника, испит се може одржати тако што чланови Комисије пре почетка испита одређују члана – испитивача који ће руководити радом Комисије и привремено заменити председника Комисије.

У случају одсутности члана Комисије привремено га замењује заменик члана, а у одсутности секретара, привремено га замењује заменик секретара.

Испит се одржава пред Комисијом уколико је присутно најмање три испитивача.

Члан 17.

Испитивачи морају имати високо образовање и радно искуство  од најмање пет година.

Секретар, односно заменик секретара Комисије мора имати високо образовање и радно искуство од најмање једне године.

Члан 18.

Комисија утврђује термин у коме кандидат приступа полагању испита, који не може бити дужи од два месеца од дана пријема пријаве.

О датуму, времену и месту полагања испита Комисија је дужна да подносиоцу пријаве достави писано обавештење, најкасније седам дана пре термина одређеног за полагање испита.

Комисија може одложити испит ако није у могућности да обезбеди реализацију испита услед непредвиђених и оправданих околности које се односе на организационо-техничке разлоге.

По престанку разлога или околности услед којих испит није одржан, испит се заказује поново – уз благовремено обавештавање кандидата којима је испит био отказан, у складу са ставом 2. овог члана.

Члан 19.

Ако кандидат не приступи полагању испита, ако пре полагања испита изјави да одустаје од полагања и ако у току трајања испита кандидат неоправдано одустане од започетог полагања сматраће се да није положио испит.

Уколико је кандидат спречен да полаже испит, може најкасније три дана пре почетка полагања испита доставити доказе да је из оправданих разлога (због болести или из других оправданих разлога) спречен да полаже испит.

Комисија може одложити започето полагање испита ако је кандидат због болести или из других оправданих разлога спречен да настави полагање.

Уредно пријављен испит одлаже се из оправданих разлога једном, а одлагање не може да траје дуже од три месеца.

Кандидат који је положио општи део испита и коме је поновно полагање посебног дела испита одложено из оправданих разлога и који не приступи полагању испита у року из става 4. овог члана, сматраће се да испит није положио.

Члан 20.

Пре почетка полагања испита за рад у запошљавању, утврђује се идентитет кандидата увидом у личну карту или другу личну исправу и кандидат се упознаје са правилима којих се морају придржавати током испита.

Члан 21.

О току испита води се записник за сваког кандидата појединачно, који потписују сви присутни испитивачи.

У записнику се наводи идентитет кандидата, ток испита, односно питања постављена на општем и посебном делу испита, оцена за општи и посебни део испита, да ли је кандидат неоправдано одустао од полагања испита и друге чињенице битне за ток и крајњу оцену испита.

Записник о полагању испита води се на Обрасцу 3, који је одштампан уз овај правилник и који чини његов саставни део.

Члан 22.

Испит почиње полагањем општег дела испита.

Општи део испита оцењују испитивачи присутни на полагању договором, односно већином гласова.

Оцењивање се врши описном оценом „положио” или „није положио”.

Члан 23.

Кандидат који није положио општи део испита не може приступити полагању посебног дела испита.

Члан 24.

Након положеног општег дела испита кандидат приступа полагању посебног дела испита.

Члан 25.

Посебни део испита оцењују испитивачи присутни на полагању договором, односно већином гласова.

Оцењивање се врши описном оценом „положио” или „није положио”.

Члан 26.

Кандидат који је положио општи део испита, а није положио посебни део, поново полаже само посебни део испита, који је у обавези да пријави најкасније 90 дана од дана полагања општег дела.

Кандидат из става 1. овог члана који ни у следећем термину не положи посебни део испита, сматраће се да испит није положио.

Члан 27.

Кандидату који је положио испит издаје се Уверење о положеном испиту за рад у запошљавању. Изглед и садржина уверења дати су на Обрасцу 4, који је одштампан уз овај правилник и који чини његов саставни део.

Прелазне и завршне одредбе

Члан 28.

Поступци започети по прописима који су важили до дана ступања на снагу овог правилника окончаће се по прописима по којима су започети.

Агенција ће ускладити обављање послова запошљавања у року од шест месеци од дана ступања на снагу овог правилника.

Члан 29.

Даном ступања на снагу овог правилника престаје да важи Правилник о просторним и техничким условима за рад агенције за запошљавање, условима стручне оспособљености запослених, програму, садржини и начину полагања испита за рад у запошљавању („Службени гласник РС”, бр. 98/09, 100/12, 65/14, 11/18, 86/19 – др. пропис и 64/21).

Комисија за полагање испита за рад у запошљавању образована у складу са Правилником о просторним и техничким условима за рад агенције за запошљавање, условима стручне оспособљености запослених, програму, садржини и начину полагања испита за рад у запошљавању („Службени гласник РС”, бр. 98/09, 100/12, 65/14, 11/18, 86/19 – др. пропис и 64/21) наставља са радом у складу са овим правилником.

Члан 30.

Овај правилник ступа на снагу осмог дана од дана објављивања у „Службеном гласнику Републике Србије”.

Број: 000703842 2025 13400 001 004 012 001

У Београду, 23. маја 2025. године МИНИСТАР

Милица Ђурђевић Стаменковски

**Образац 1.**

**Захтев за утврђивање испуњености услова за обављање послова запошљавања**

Министарству за рад, запошљавање, борачка и социјална питања

Београд, Немањина 22-26

**ЗАХТЕВ**

**ЗА УТВРЂИВАЊЕ ИСПУЊЕНОСТИ УСЛОВА ЗА ОБАВЉАЊЕ ПОСЛОВА ЗАПОШЉАВАЊА**

ЗА ИЗДАВАЊЕ ДОЗВОЛЕ \_\_\_\_\_ ЗА ПРОДУЖЕЊЕ ДОЗВОЛЕ \_\_\_\_\_

ЗА ПРОМЕНУ СЕДИШТА \_\_\_\_\_ ЗА ОТВАРАЊЕ ПОСЛОВНЕ ЈЕДИНИЦЕ \_\_\_\_\_

ДРУГО \_\_\_\_\_

**Подаци који се односе на издавање дозволе:**

Подносилац **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(пословно име привредног субјекта, седиште, ПИБ и матични број)

Лице за контакт \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме, контакт телефон и адреса за пријем електронске поште)

Адреса на којој ће се обављати послови запошљавања

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(општина, место, улица, број, улаз, спрат)

Послове запошљавања ће обављати

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(име и презиме, ниво квалификације, број и датум уверења о положеном испиту за рад у запошљавању)

**Подаци који се односе на продужење дозволе, промену седишта, отварање пословне јединице и друго\*:**

Врста промене \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број и датум решења/дозволе за рад \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса на којој ће се обављати послови запошљавања \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(општина, место, улица, број, улаз, спрат)

Датум и место Подносилац захтева

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прилог:

1. правни основ за коришћење просторија (оверена копија уговора о закупу и др.);
2. плански приказ радног простора, са наведеном врстом непокретности, месту и адреси где се непокретност налази, површини и спратности објекта;
3. списак канцеларијске опреме;
4. копија уговора о раду стручно оспособљених запослених
5. копија дипломе/уверење о стеченој квалификацији стручно оспособљених запослених
6. Уверење да лице није осуђивано - за осниваче и сва лица која обављају послове запошљавања
7. доказ о извршеној уплати републичке административне таксе на захтев (доказ о извршеној уплати републичке административне таксе на решење доставља се пре уручења решења)

\* Поред ових података подносилац захтева дужан је да попуни и део који садржи податке који се односе на издавање дозволе.

**Образац 2.**

**Пријава за полагање испита за рад у запошљавању**

|  |
| --- |
| ПРИЈАВА ЗА ПОЛАГАЊЕ ИСПИТА ЗА РАД У ЗАПОШЉАВАЊУ  поднета  МИНИСТАРСТВУ ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА  Београд, Немањина 22-26  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ИМЕ (ИМЕ ЈЕДНОГ РОДИТЕЉА) И ПРЕЗИМЕ КАНДИДАТА  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ДАТУМ И МЕСТО РОЂЕЊА  |\_|\_|\_|\_|\_|\_|\_|\_|\_|\_|\_|\_|\_|  ЈМБГ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  МЕСТО И АДРЕСА ПРЕБИВАЛИШТА КАНДИДАТА  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  НИВО И НАЗИВ КВАЛИФИКАЦИЈЕ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  НАЗИВ И АДРЕСА СЕДИШТА ПОСЛОДАВЦА  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  РАДНО МЕСТО – ПОСЛОВИ КОЈЕ КАНДИДАТ ОБАВЉА ИЛИ ЋЕ ОБАВЉАТИ И РАДНО ИСКУСТВО  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  КОНТАКТ-ТЕЛЕФОН, АДРЕСА ЕЛЕКТРОНСКЕ ПОШТЕ  НАПОМЕНЕ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Место и датум: ПОДНОСИЛАЦ ПРИЈАВЕ**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(потпис одговорног лица код послодавца**  **или потпис кандидата)**  Прилог:  1. диплома или уверење о стеченој квалификацији (оверен препис или оверена фотокопија);  2. фотокопија личне карте или очитана лична карта;  3. доказ о уплати трошкова полагања испита за рад у запошљавању |

**Образац 3.**

**Записник о полагању испита за рад у запошљавању**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **РЕПУБЛИКА СРБИЈА**  **МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА**  **КОМИСИЈА ЗА ПОЛАГАЊЕ ИСПИТА ЗА РАД У ЗАПОШЉАВАЊУ**  **ЗАПИСНИК**  **о полагању испита за рад у запошљавању**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ИМЕ (ИМЕ ЈЕДНОГ РОДИТЕЉА) И ПРЕЗИМЕ КАНДИДАТА  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ДАТУМ И МЕСТО РОЂЕЊА  |\_|\_|\_|\_|\_|\_|\_|\_|\_|\_|\_|\_|\_|  ЈЕДИНСТВЕНИ МАТИЧНИ БРОЈ ГРАЂАНА (ЈМБГ)  пред Комисијом за полагање испита за рад у запошљавању, у саставу:  ПРЕДСЕДНИК КОМИСИЈЕ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ИСПИТИВАЧИ: 1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  приступио је  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (датум полагања)  полагању испита за рад у запошљавању:   |  |  |  | | --- | --- | --- | | **ОПШТИ ДЕО ИСПИТА ЗА РАД У ЗАПОШЉАВАЊУ:**  Постављена питања:  1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | |  | Положио | Није положио | |  |  |  | | **ПОСЕБНИ ДЕО ИСПИТА ЗА РАД У ЗАПОШЉАВАЊУ:** | | | |  | | | | Постављена питања:  1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |  |  | | |  |  |  | | --- | --- | --- | |  | Положио | Није положио | |  |  |  | | **Напомене:**  1. Кандидат је одустао од полагања испита који је започео;  2. Комисија је одложила полагање испита који је кандидат започео;  3. Кандидат је положио општи део испита.    **Оцена кандидата на испиту:** | | | |  | Положио | Није положио | |  |  |  | | **ПРЕДСЕДНИК КОМИСИЈЕ**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **СЕКРЕТАР КОМИСИЈЕ ЧЛАНОВИ КОМИСИЈЕ**    \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_  У Београду, \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_  (дан, месец и година) \_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |  |  | |

Образац 4



РЕПУБЛИКА СРБИЈА

МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА

**Комисија за полагање испита за рад у запошљавању  
Београд**

***УВЕРЕЊЕ***

***О ПОЛОЖЕНОМ ИСПИТУ ЗА РАД У ЗАПОШЉАВАЊУ***

|  |  |  |
| --- | --- | --- |
|  |  |  |
|  | (име, име једног родитеља и презиме) |  |
|  |  |  |
|  | (датум и место рођења) |  |
|  |  |  |
|  | (ЈМБГ) |  |

Дана \_\_\_\_\_\_\_\_\_\_. године, пред Комисијом за полагање испита за рад у запошљавању, положио-ла је

***ИСПИТ ЗА РАД У ЗАПОШЉАВАЊУ***

Уверење се издаје на основу Правилника о просторним и техничким условима за рад агенције за запошљавање, условима стручне оспособљености запослених, програму, садржини и начину полагања испита за рад у запошљавању.

|  |  |  |  |
| --- | --- | --- | --- |
| Број: |  |  | ПРЕДСЕДНИК КОМИСИЈЕ |
|  |  | МП |  |
| Београд, |  |  |  |
|  | (датум) |  |  |

**Програм за полагање испита за рад у запошљавању**

ОПШТИ ДЕО

**Закон о запошљавању и осигурању за случај незапослености, Правилник о просторним и техничким условима за рад агенције за запошљавање, условима стручне оспособљености запослених, програму, садржини и начину полагања испита за рад у запошљавању**

1. појам незапосленог и лица које тражи запослење;
2. појам послодавца;
3. начела Закона;
4. послови запошљавања и носиоци послова запошљавања;
5. органи Националне службе за запошљавање;
6. агенција за запошљавање, (услови и поступак издавања дозволе за рад агенцији за запошљавање и обавеза обавештавања о променама);
7. Савет за запошљавање;
8. права и обавезе незапосленог;
9. права и обавезе послодавца;
10. поступак за остваривање права на новчану накнаду и право на новчану накнаду;
11. висина, трајање и престанак права на новчану накнаду;
12. врсте и начин вођења евиденција у области запошљавања;
13. евиденција о лицу које тражи запослење;
14. евиденција о послодавцу;
15. евиденција о обвезнику доприноса за осигурање за случај незапослености;
16. евиденција о потреби за запошљавањем;
17. поступак запошљавања у иностранству;
18. начин обезбеђивања заштите грађана на раду у иностранству.
19. Просторни и технички услови за рад агенције за запошљавање;
20. Услови стручне оспособљености запослених који обављају послове запошљавања у агенцији;

**Закон о запошљавању странаца, Кривични законик ‒ Члан 388, Правилник о издавању јединствене дозволе за привремени боравак и рад странаца, Правилник о подношењу захтева за издавање виза електронским путем и одобравању виза**

1. појам странца, појам запошљавања странца и појам послодавца;
2. појам привременог запошљавања странца;
3. појам упућеног лица, појам упућивања на привремени рад у Републику Србију;
4. појам руководиоца, појам специјалисте;
5. примена начела једнаког положаја странца;
6. услови за запошљавање странаца;
7. јединствена дозвола за привремени боравак и рад;
8. виза за дужи боравак по основу запошљавања (виза Д);
9. право на рад странца без издате јединствене дозволе;
10. процена испуњености услова за запошљавање странца у поступку издавања јединствене дозволе;
11. Заштита домаћег тржишта рада (чл. 16, чл. 16а и чл. 24. Закона о запошљавању странаца);
12. процена испуњености услова за упућено лице у поступку издавања јединствене дозволе;
13. процена испуњености услова за кретање у оквиру привредног друштва у поступку издавања јединствене дозволе;
14. процена испуњености услова за независног професионалца у поступку издавања јединствене дозволе;
15. процена испуњености услова за оспособљавање и усавршавање у поступку издавања јединствене дозволе;
16. процена испуњености услова за самозапошљавање странца у поступку издавања јединствене дозволе;
17. сагласност за промену основа рада, промену послодавца, запошљавање код два или више послодаваца – појам, поступак и процена;
18. ограничавање запошљавања странаца;
19. Кривично дело Трговина људима из чл. 388. КЗ;
20. Подношење захтева и докази који се прилажу/прибављају уз захтев за издавање, односно продужење јединствене дозволе електронским путем;
21. Основи за подношење захтева за издавање јединствене дозволе;
22. Захтев за спровођење Теста тржишта рада (подносилац, рокови, начин подношења);
23. Подношење захтева за издавање визе електронским путем и позивно писмо;
24. процена испуњености услова у поступку издавања визе Д за запошљавање;
25. процена испуњености услова у поступку издавања визе Д за упућено лице;
26. процена испуњености услова у поступку издавања визе Д за кретање у оквиру привредног друштва;
27. процена испуњености услова у поступку издавања визе Д за независног професионалца;
28. процена испуњености услова у поступку издавања визе Д за оспособљавање и усавршавање;
29. процена испуњености услова у поступку издавања визе Д за самозапошљавање странца;
30. право на рад по основу волонтирања, ангажовања експерта на реализацији пројекта у сарадњи са државним органима Републике Србије, обављања сезонских послова и научно истраживачког рада и других научно образовних активности

**Закон о професионалној рехабилитацији и запошљавању особа са инвалидитетом и Правилник о ближем начину, трошковима и критеријумима за процену радне способности и могућности запослења или одржања запослења особа са инвалидитетом**

1. начела Закона;
2. права и обавезе особа са инвалидитетом;
3. појам и носиоци послова професионалне рехабилитације;
4. мере и активности професионалне рехабилитације;
5. запошљавање особа са инвалидитетом;
6. обавеза запошљавања особа са инвалидитетом;
7. извршавање обавезе запошљавања особа са инвалидитетом;
8. Захтев за процену радне способности и могућности запослења или одржања запослења и начин процене радне способности;
9. Медицинска и друга неопходна документација која се доставља уз захтев за процену радне способности и могућности запослења или одржања запослења;
10. Оцена радне способности органа вештачења;
11. Критеријуми за процену радне способности и могућности запослења или одржања запослења.

**Закон о раду**

1. Запослени - појам, права и обавезе;
2. забрана дискриминације;
3. услови за заснивање радног односа;
4. посебни услови за заснивање радног односа са лицима млађим од 18 година;
5. уговор о раду;
6. пробни рад;
7. радни однос на одређено време;
8. радни однос са непуним радним временом;
9. приправници;
10. радно време;
11. прерасподела радног времена;
12. ноћни рад и рад у сменама;
13. дневни и недељни одмор;
14. годишњи одмор;
15. плаћено и неплаћено одсуство;
16. зарада запослених - обавезни елементи зараде;
17. минимална зарада;
18. накнада трошкова на коју запослени има право (за долазак и одлазак са рада, службени пут и др.);
19. друга примања на које запослени има право;
20. измена уговорених услова рада;
21. рад ван радног односа.

ПОСЕБАН ДЕО

**Стратегија запошљавања у Републици Србији за период од 2021. до 2026. године**

1. Циљеви Стратегије – Општи циљ и посебни циљеви;
2. Показатељи ефекта/исхода за општи и посебне циљеве;
3. Показатељи резултата на нивоу мере;
4. **Мере за постизање посебног циља 1. Остварен раст квалитетне запослености кроз међусекторске мере усмерене на унапређење понуде рада и тражње за радом;**
5. Мера: Унапређење услова за развој квалитетне радне снаге;
6. Мера: Повећање исплативости и квалитета рада;
7. Мера: Подстицање креирања послова;
8. Мера: Интегрисање корисника услуга социјалне заштите на тржишту рада;
9. Мера: Јачање локалне политике запошљавања;
10. **Мере за постизање посебног циља 2. Унапређен положај незапослених лица на тржишту рада;**
11. Мера: Реализација мера активне политике запошљавања;
12. Мера: Унапређење спровођења и креирање нових мера активне политике запошљавања;
13. Мера: Унапређење праћења стања и кретања на тржишту рада и система праћења и вредновања исхода и утицаја мера активне политике запошљавања;
14. Мера: Унапређење положаја жена на тржишту рада;
15. Мера: Побољшање положаја младих на тржишту рада;
16. Мера: Побољшање положаја особа са инвалидитетом на тржишту рада;
17. Мера: Побољшање положаја незапослених Рома и Ромкиња на тржишту рада;
18. **Мере за постизање посебног циља 3. Унапређен институционални оквир за политику запошљавања;**
19. Мера: Унапређење законодавног оквира;
20. Мера: Јачање капацитета носилаца послова запошљавања, унапређење координисаног деловања и дијалога у области политике запошљавања.

**Акциони план за период од 2024. до 2026. године за спровођење Стратегије запошљавања у Републици Србији за период од 2021. до 2026. године**

1. Активности за реализацију мера за постизање посебног циља 1. Остварен раст квалитетне запослености кроз међусекторске мере усмерене на унапређење понуде рада и тражње за радом;
2. Активности за реализацију мера за постизање посебног циља 2. Унапређен положај незапослених лица на тржишту рада;
3. Активности за реализацију мера за постизање посебног циља 3. Унапређен институционални оквир за политику запошљавања;
4. Мере активне политике запошљавања;
5. Посредовање у запошљавању и пружање подршке за запошљавање
6. Професионална оријентација и саветовање о планирању каријере
7. Мере активног тражења посла;
8. Стручна пракса;
9. Приправништво за младе;
10. Стицање практичних знања;
11. Обука за тржиште рада и обука на захтев послодавца – за незапослене;
12. Обука на потребе послодавца за запосленог;
13. Функционално основно образовање одраслих;
14. Субвенције за запошљавање незапослених лица из категорије теже запошљивих;
15. Подршка самозапошљавању;
16. Субвенција зараде за особе са инвалидитетом без радног искуства;
17. Мере активације особа са инвалидитетом на тржишту рада (радна активација и јавни радови);
18. Мере активне политике запошљавања за особе са инвалидитетом које се запошљавају под посебним условима;
19. Програм Гаранција за младе;
20. Подршка реализацији локалних планских докумената у области запошљавања;
21. Категорије теже запошљивих лица.